ai4bharat/Pralekha huggingface dataset:
आर्थिक व्यवहार विषयक मंत्रिमंडळ समिती
मुंबई नागरी वाहतूक प्रकल्प टप्पा -3 अ साठी मंत्रिमंडळाची मंजुरी
(नवी दिल्ली, 7 मार्च 2019
मंत्रीमंडळाच्या अर्थविषयक समितीने मुंबई नागरी वाहतूक प्रकल्प, टप्पा -3 अ साठी मंजुरी दिली आहे.
खर्च-
या प्रकल्पासाठी 30,849 कोटी रुपये खर्च अपेक्षित असून हा प्रकल्प पाच वर्षात पूर्ण होण्याची अपेक्षा आहे.
लाभ-
प्रवाशांची सुरक्षितता आणि सुखद प्रवासासाठी आपोआप उघडणाऱ्या दरवाज्यांसह वातानुकुलीत डब्यांचा समावेश
कॉरीडॉर निर्मिती आणि त्याचा विस्तार करून दूर अंतराच्या उपनगरी प्रवाशांसाठी सुखकर प्रवास
प्रवासी सुविधेत सुधारणा
स्थानकांवर प्रवेश आणि बाहेर पडण्याच्या ठिकाणी गर्दी आणि प्रवाशांची कोंडी कमी करणे
दळणवळणावर आधारित रेल्वेगाडी नियंत्रण यंत्रणा आणून उपनगरी जाळ्याची क्षमता,सुरक्षितता वाढवणे
मध्य आणि पश्चिम रेल्वे वर उपनगरी रेल्वे कार्यान्वयनाचे विलगीकरण
पूर्वपीठीका
मुंबई उपनगरी रेल्वे जाळ्यामध्ये मध्य आणि पश्चिम रेल्वेच्या 385 किमीचा मार्ग आहे.सकाळी कामावर जाण्याच्या आणि संध्याकाळी घरी परतण्याच्या ठराविक वेळी, उपनगरी गाड्यांना प्रवाशांची प्रचंड गर्दी असते. यावेळी क्षमतेच्या चौपट प्रवासी या गाड्यातून प्रवास करतात.
B.Gokhale/N.Chitale/P.Kor
वाणिज्य आणि उदयोग मंत्रालय
राष्ट्रीय व्यापारी दिनानिमित्त पीयूष गोयल यांनी व्यापारी वर्गाला केले संबोधित
प्रत्येक व्यापारी हा देशाच्या विकासातील भागीदार : पीयूष गोयल
नवी दिल्ली, 9 ऑगस्ट 2021
केंद्रीय वाणिज्य आणि उद्योग, ग्राहक व्यवहार, अन्न व सार्वजनिक वितरण आणि वस्त्रोद्योग मंत्री पीयूष गोयल यांनी भारतीय अर्थव्यवस्थेतील योगदानाबद्दल व्यापाऱ्यांचे कौतुक केले. व्यापारी हा देशाची अर्थव्यवस्था आणि आर्थिक सत्ता यांचा कणा आहे असे उद्गार त्यांनी काढले. आजच्या राष्ट्रीय व्यापारी दिनानिमित्त व्यापारी समूहाला दूरदृश्य प्रणालीच्या माध्यमातून संबोधित करताना ते म्हणाले व्यापारी म्हणजे ब्रँड इंडियाचे खरेखुरे मानचिन्ह आहेत. ‘व्होकल फॉर लोकल’ या पंतप्रधान नरेंद्र मोदींच्या आवाहनाला चालना देऊन ब्रँड इंडियाचे दूत बनण्याचा सल्ला त्यांनी व्यापारी वर्गाला दिला.
भारत हा वस्तू आणि सेवांसाठीचा वैश्विक मंच म्हणून आकाराला येत आहे, असे सांगून गोयल यांनी व्यापाऱ्यांना वाणिज्य आणि व्यापार याबाबतीत सर्व आघाड्यांवर आत्मनिर्भर होण्याचा सल्ला दिला. व्यापार म्हणजे फक्त मालाची देवाणघेवाण नसून संस्कृती, सद्भावना आणि विश्वास यांची देवाणघेवाण आहे यावर त्यांनी भर दिला. दर्जा आणि उत्पादन ही व्यापाराची गुरुकिल्ली असल्याचे ते म्हणाले. ही उद्दिष्टे साध्य करण्यासाठी दर्जात्मक उत्पादनाची विक्री करण्यावरही त्यांनी भर दिला.
सरकारकडून व्यापारीवर्गाला पुर्ण सहयोग आहे याची खात्री देऊन त्यांनी कायद्यांची पायमल्ली झाल्यास ते सरकारच्या निदर्शनाला आणून देण्याची सूचना व्यापाऱ्यांना केली. व्यापारी आणि छोट्या नवउद्योजकांचे संरक्षण करण्यासाठी सरकार कटीबद्ध असल्याचे ते म्हणाले. कायद्यांचे जंजाळ कमी करून व्यापाऱ्यांची सतावणूक टाळण्याच्या हेतूने एक खिडकी योजना आणण्यावर सरकार काम करत आहे असे त्यांनी नमूद केले. स्व-रोजगार, स्वदेशी आणि सुगम व्यापार याला चालना देण्याची विनंती गोयल यांनी व्यापाऱ्यांना केली.
कोविड महामारीत व्यापाऱ्यांनी बजावलेल्या भूमिकेबद्दल त्यांनी प्रशंसा केली. कोविड महामारीच्या गेल्या 15-16 महिन्यांत व्यापाऱ्यांनी विशेषतः दूरगामी भागांमध्ये राहणाऱ्यांनी प्रत्येक कानाकोपऱ्यात जीवनावश्यक वस्तूंचा पुरवठा सुरळीत राखला आणि लोकांच्या गरजा भागवल्या. आजही आपल्या दिनक्रमात कोविड-19 नियमावलीचे पालन करण्याबाबत दक्ष राहण्याच्या व कोविड लसीकरणाच्या दोन्ही मात्रा घेण्याच्या सुचना त्यांनी व्यापाऱ्यांना केल्या.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
विज्ञान आणि तंत्रज्ञान मंत्रालय
कोविड-19 चाचणीसाठी राष्ट्रीय वनस्पती संशोधन संस्थेने  जीवरेणुशास्त्र  प्रयोगशाळेची स्थापना केली
नवी दिल्ली, 30 जून 2020
लखनऊ येथील राष्ट्रीय वनस्पती संशोधन संस्थेने  कोविड-19 चाचणीसाठी “प्रगत जीवरेणुशास्त्र प्रयोगशाळा , जागतिक आरोग्य संघटना  आणि आरोग्य व कुटुंब कल्याण मंत्रालयाच्या मार्गदर्शक तत्वांच्या आधारे ही सुविधा विकसित करण्यात आली आहे.
ही जैव सुरक्षा स्तर  3 स्तरावरील सुविधा आहे. “जैवसुरक्षा स्तर ज्या रोगाशी संबंधित आहे त्या आधारे ही सुविधा चालवली जाईल.
आयसीएमआरच्या मार्गदर्शक तत्त्वांनुसार, कोविड-19 साठी बीएसएल 2 स्तराच्या सुविधेची शिफारस करण्यात आली आहे परंतु ही एक प्रगत आवृत्ती आहे,” असे एनबीआरआयचे वरिष्ठ प्रधान वैज्ञानिक डॉ. समीर सावंत म्हणाले. या प्रगत आवृत्तीत एक "नकारात्मक दबाव"  आहे, अर्थात त्यात सक्शनची सुविधा आहे जी हवेतील कोणतेही कण- एरोसोल शोषून घेऊ शकते आणि फिल्टरमधून पास करू शकते. कोविड-19 ची सुरक्षित चाचणी सुविधा प्रदान करण्यासाठी हे विषाणू किंवा जीवाणू गाळू  शकते.
प्रगत जीवरेणुशास्त्र प्रयोगशाळेचे उद्घाटन
एनबीआरआयचे संचालक प्रा.एस. के. बरिक म्हणाले की, ही सुविधा उत्तरप्रदेशची चाचणी क्षमता वृद्धिंगत करेल. सध्या, उत्तरप्रदेशात दररोज सुमारे 20,000 नमुन्यांची चाचणी घेण्यात येते.
डॉ. सावंत म्हणाले, “प्रोटोकॉलचे पालन करण्यासाठी आम्ही पहिल्या आठवड्यात दर दिवशी 100 नमुन्यांची तपासणी करू आणि नंतर आम्ही यात वाढ करून 500 नमुन्यांची चाचणी करू.”
“उत्तरप्रदेश सरकारचे उच्च अधिकारी आणि वैज्ञानिक आणि औद्योगिक संशोधन परिषदेचे महासंचालक  यांच्या विनंतीनुसार, एनबीआरआयने कोरोना विषाणू महामारीच्या पार्श्वभूमीवर उत्तर प्रदेशातील जनतेची सेवा करण्यासाठी चाचणी सुविधा विकसित करण्यासाठी पुढाकार घेतला,” असे प्रा. बरिक म्हणाले. प्रा. बरिक यांनी सांगितले की कोविड नमुन्यांच्या चाचणीसाठी, लखनऊ येथील केंद्रीय औषधी व सुगंधी वनस्पती संस्थेचे , वैज्ञानिक आणि संशोधकांचे एक पथक देखील एनबीआरआय टीममध्ये सहभागी होणार आहे.G.Chippalkatti/S.Mhatre//D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
पंतप्रधान कार्यालय
पंतप्रधानांनी जनतेला रामनवमीच्या दिल्या शुभेच्छा
पंतप्रधान नरेंद्र मोदी यांनी रामनवमीनिमित्त जनतेला शुभेच्छा दिल्या आहेत आणि सर्वांना सुख, शांती आणि समृद्धी लाभो, अशा सदिच्छा व्यक्त केल्या आहेत.
एका ट्विटमध्ये पंतप्रधान म्हणाले;
"देशवासियांना रामनवमीच्या खूप खूप शुभेच्छा. भगवान श्रीरामांच्या कृपेने प्रत्येकाच्या जीवनात सुख, शांती आणि समृद्धी नांदो. जय श्रीराम!"
आरोग्य आणि कुटुंब कल्याण मंत्रालय
भारताने 2 कोटीपेक्षा जास्त कोविड चाचण्या करत मैलाचा टप्पा केला पार
दहा लाख लोकांत 14,640 चाचण्या
(भारताने आतापर्यंत 2,02,02,858 कोविड-19 चाचण्या पूर्ण करत नवा उच्चांक प्रस्थापित केला आहे. आक्रमकतेने चाचण्या करणे, कार्यक्षमतेने माग काढणे ,विलगीकरण आणि त्वरित उपचार या केंद्रसरकारच्या महत्वपूर्ण धोरणाचा वापर कोविड-19च्या व्यवस्थापनासाठी करत विविध राज्ये आणि केंद्रशासित प्रदेशांनी याचा अवलंब केल्याने हे शक्य झाले आहे. या धोरणाच्या प्रभावी कार्यवाहीमुळे देशभरातील कोविड चाचण्यांचा वेग वाढला असून व्यापक प्रमाणात लोकांना या चाचण्यांचा लाभ घेता येत आहे.
गेल्या 24 तासांत 3,81,027 चाचण्या पूर्ण झाल्या असून, दर दहा लाखांत 1,4640 इतका या चाचण्यांचा  वेग वाढला आहे.देशात सध्या दर दहा लाखांत 14,460 इतक्या चाचण्या होत आहेत. देशातील चाचण्यांचा वेग सातत्याने वाढत असताना 24 राज्ये आणि केंद्रशासित प्रदेशात हा दर देशातील सरासरीपेक्षा जास्त आहे.
देशातील प्रयोगशाळांचे जाळे मजबूत करण्यात येत असून देशात आता एकूण 1348 प्रयोगशाळा असून त्यापैकी 914 सरकारी तर 434खाजगी आहेत. त्या खालीलप्रमाणे
● रीअल टाईम आरटी पीसीआर आधारित प्रयोगशाळा: 686 
● ट्रू नँट आधारित प्रयोगशाळा:556 
● सीबीनअँअँट आधारित प्रयोगशाळा:
कोविड-19 बाबतच्या तांत्रिक मार्गदर्शक तत्वे आणि सूचनांच्या सुयोग्य आणि ताज्या माहिती करीता पहा: --For all authentic & updated information on COVID-19 related technical issues, guidelines & advisories please regularly visit: https://www.mohfw.gov.in/ and @MoHFW_INDIA.
तांत्रिक बाबतीत प्रश्न यावर पाठवू शकाल Technical queries related to COVID-19 may be sent to technicalquery.covid19[at]gov[dot]in and other queries on ncov2019[at]gov[dot]in and @CovidIndiaSeva .
इतर कोणत्याही माहितीसाठी In case of any queries on COVID-19, please call at the Ministry of Health & Family Welfare helpline no.: +91-11-23978046 or 1075 . List of helpline numbers of States/UTs on COVID-19 is also available at https://www.mohfw.gov.in/pdf/coronvavirushelplinenumber.pdf .
मंत्रिमंडळ
कर आकारणी कायदा  विधेयक 2019 सादर करण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 20 नोव्हेंबर 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने कर आकारणी कायदा  विधेयक 2019 सादर करण्याच्या प्रस्तावाला मंजुरी दिली आहे. हे विधेयक अध्यादेशाची जागा घेईल.
वित्त कायदा 2019 लागू झाल्यानंतर आर्थिक विकास तसेच जगभरात कॉर्पोरेट आयकरात कपात करण्यात आल्याच्या पार्श्वभूमीवर गुंतवणूक आकर्षक करण्यासाठी तसेच रोजगार निर्मितीसाठी अतिरिक्त वित्तीय प्रोत्साहनाची तरतूद गरजेची आहे. संसदेचे अधिवेशन सुरु नसल्यामुळे सप्टेंबर 2019 मध्ये अध्यादेश काढून वित्त कायद्यात दुरुस्ती करण्यात आली.
विकास आणि गुंतवणुकीला प्रोत्साहन देण्यासाठी प्राप्तीकर कायद्यात एक नवीन तरतूद करण्यात आली, ज्याअंतर्गत चालू आर्थिक वर्ष 2019-20 पासून सध्याच्या देशांतर्गत कंपन्या 10 टक्के अधिभार आणि 4 टक्के उपकरासह 22 टक्के दराने कर भरण्याचा पर्याय स्वीकारु शकतात मात्र त्यांना कुठलेही प्रोत्साहन किंवा कपातीचा दावा करता येणार नाही. या कंपन्यांसाठी प्रभावी कराचा दर 25.17 टक्के झाला आहे. या कंपन्या किमान पर्यायी कराच्या अधीन असणार नाहीत.
उत्पादन क्षेत्रात नवीन गुंतवणूक आकर्षित करण्यासाठी तसेच मेक इन इंडिया उपक्रमाला प्रोत्साहन देण्यासाठी प्राप्तीकर कायद्यात आणखी एक तरतूद करण्यात आली आहे. या अंतर्गत 1 ऑक्टोबर 2019 किंवा त्यानंतर स्थापन होणाऱ्या देशांतर्गत कंपन्या ज्यांचे उत्पादन 31 मार्च 2023 पर्यंत सुरु होईल, अशा कंपन्या 10 टक्के अधिभारासह 15 टक्के दराने कर भरण्याचा पर्याय स्वीकारु शकतात. मात्र त्यांना कुठलेही प्रोत्साहन किंवा कपातीचा दावा करता येणार नाही.
G.Chippalkatti/S.Kane/D.Rane
(Visitor Counter : 69
भूविज्ञान मंत्रालय
मध्य महाराष्ट्र, मराठवाडासह देशाच्या विविध भागात पुढील चार दिवस विजांच्या कडकडाटासह वादळी वारे वाहण्याची शक्यता
28 ते 30 एप्रिल दरम्यान दक्षिण कर्नाटक आणि उत्तर केरळमध्ये तुरळक ठिकाणी मुसळधार पाऊस पडण्याची शक्यता
भारतीय हवामान शास्त्र विभाग  च्या राष्ट्रीय हवामान अंदाज केंद्राने जारी केलेल्या भारतीय हवामान वृत्तानुसार मध्य महाराष्ट्र, मराठवाडासह देशाच्या विविध भागात पुढील चार दिवस विजांच्या कडकडाटासह वादळी वारे वाहण्याची शक्यता आहे. या काळात ताशी 30-40 किलोमीटर वेगाने वारे वाहण्याचा अंदाज वर्तवण्यात आला आहे.
गुजरात आणि ओडिशा किनारपट्टीवर काही तुरळक ठिकाणी उष्णतेची लाट येण्याची शक्यता आहे.
28 ते 30 एप्रिल दरम्यान दक्षिण कर्नाटक आणि उत्तर केरळमध्ये तुरळक ठिकाणी मुसळधार पाऊस पडण्याची शक्यता वर्तवण्यात आली आहे .
29 आणि 30 एप्रिलला विदर्भासह देशाच्या अनेक भागात विजांच्या कडकडाटासह वादळी वारे वाहण्याची शक्यता आहे .
युवा व्यवहार आणि क्रीडा मंत्रालय
राष्ट्रीय सेवा योजना स्वयंसेवक सपना सुरेश बाबर आणि मनोज विष्णू गुंजाळ यांना वर्ष 2019-20 राष्ट्रीय सेवा योजना पुरस्कार प्रदान
महाराष्ट्रातील दोन एनएसएस स्वयंसेवकांना राष्ट्रीय सेवा योजना पुरस्कार 2019-20 ने गौरवण्यात आले आहे. राष्ट्रीय सेवा योजनेचे स्वयंसेवक म्हणून विविध उपक्रम आणि प्रकल्पांमध्ये उल्लेखनीय कार्य केल्याबद्दल, त्यांना हा पुरस्कार देण्यात आला आहे. राष्ट्रपती रामनाथ कोविंद यांच्या हस्ते काल नवी दिल्लीत त्यांना हे पुरस्कार प्रदान करण्यात आले.
अकोला येथील एल. आर. टी. वाणिज्य महाविद्यालयातली एनएसएस स्वयंसेविका, सपना सुरेश बाबरने सरकारच्या अनेक कल्याणकारी योजना, महिला सक्षमीकरणाच्या योजना, उज्ज्वला योजना, प्रधानमंत्री जन धन योजना, कौशल्यविकास, तंबाखूमुक्त अभियान, आणि रस्ते सुरक्षा सप्ताह, अशा योजनांचा तिने दत्तक घेतलेल्या गावात आणि अकोल्यातील झोपडपट्टी भागात प्रचार आणि जनजागृती केली आहे. त्याशिवाय, सपनाने, अकोल्याच्या शासकीय वैद्यकीय महाविद्यालयात, एड्स जनजागृती रैलीतही सहभाग घेतला आहे. सपनाला, जिल्हा, विद्यापीठ आणि राज्य पातळीवर देखील सर्वोत्कृष्ट स्वयंसेविका म्हणून गौरवण्यात आले आहे.
पुण्याजवळ आकुर्डी इथल्या रामकृष्ण मोरे कला, वाणिज्य आणि विज्ञान महाविद्यालयात शिकणारा, मनोज विष्णू गुंजाळने, समाजहिताच्या अनेक कार्यक्रमांमध्ये सक्रीय सहभाग घेतला आहे. यात, जलसंधारण, हरित गावे, अवयव दान शिबिरे, प्रधानमंत्री जन धन योजना, प्रधानमंत्री जीवनबीमा योजना, उज्ज्वला योजना, प्रौढ शिक्षण, वृक्षारोपण आणि रक्तदान शिबीर, अशा योजनांमध्ये सहभाग घेतला आहे. त्याशिवाय, त्याने हिवाळी शिबिरे, राज्य सरकारच्या राष्ट्रीय सेवा योजना विभागाने आयोजित केलेली आपत्ती व्यवस्थापन विषयक उत्कर्ष, आव्हान शिबिरातही भाग घेतला आहे. गिनीज बुक ऑफ वर्ल्ड रेकॉर्ड मध्ये नोंद झालेल्या, वृक्षारोपण अभियानासाठीच्या विद्यापीठ स्तरीय आयोजन समितीचाही तो सदस्य होता.
सपना सुरेश बाबर आणि मनोज विष्णू गुंजाळ यांच्याविषयी आणखी सविस्तर माहिती इथे बघता येईल.
या समारंभात बोलतांना राष्ट्रपती रामनाथ कोविंद म्हणाले की, मानवी आयुष्याची इमारत विद्यार्थी दशेतील पायावरच उभी राहते.अध्ययन ही एक दीर्घकालीन प्रक्रिया असली तरीही, व्यक्तिमत्व विकासाची सुरुवात, विद्यार्थी दशेपासूनच होते. त्याच दृष्टीने, एनएसएस ही अत्यंत दूरदर्शी योजना आहे, जिथे विद्यार्थ्यांना समाजाची आणि देशाचीए सेवा करण्याची संधी शाळा आणि महाविद्यालयातही मिळते.
यावेळी, बोलतांना केंद्रीय युवा व्यवहार आणि क्रीडा मंत्री अनुराग ठाकूर, यांनी सर्व पुरस्कार विजेत्यांचे अभिनंदन केले आणि कोविड काळात केलेल्या सेवाकार्याबद्दल, एनएसएसच्या स्वयंसेवकांचे कौतुक केले. ग्रामीण विकास योजना, लसीकरण मोहीम, रक्तदान शिबिर आणि नैसर्गिक आपत्तीच्या काळात केलेल्या सेवांचे त्यांनी कौतुक केले. युवा देशाचे भविष्य आहेत, असा पुनरुच्चार करत राष्ट्र उभारणीत त्यांचे महत्वाचे योगदान आहे, असे त्यांनी सांगितले.
अधिकाधिक युवकांनी पुढे यावे आणि ग्रामीण भागात सेवा कार्य करावे असे आवाहन ठाकूर यांनी केले. सविस्तर माहिती इथे बघा:
यावेळी 3 विविध विभागांमधील, 42 जणांना पुरस्काराने गौरवण्यात आले. यात विद्यापीठ/ + 2 समित्या, एनएसएस विभाग आणि त्यांचे कार्यक्रम अधिकरी आणि एनएसएस स्वयंसेवकांना पुरस्कार मिळाले.
आरोग्य आणि कुटुंब कल्याण मंत्रालय
कोविड- 19 अद्ययावत माहिती
राष्ट्रव्यापी लसीकरण मोहिमेअंतर्गत आतापर्यंत कोविड प्रतिबंधक लसीच्या 49 कोटी 53 लाख मात्रा देण्यात आल्या
आतापर्यंत देशात एकूण 3,10,15,844 जण कोरोनामुक्त
रुग्ण बरे होण्याचा दर सध्या 97.36%
गेल्या 24 तासांत 41,096 जण कोरोनामुक्त झाले
भारतात गेल्या 24 तासांत 44,643 नव्या कोरोना बाधितांची नोंद
देशात सध्या 4,14,159 कोविड सक्रीय रुग्ण आहेत
सध्याच्या कोविड सक्रीय रुग्णांची संख्या एकूण कोविड बाधित रुग्णसंख्येच्या 1.30%
साप्ताहिक पॉझिटीव्हिटी दर 5% पेक्षा कमीच राहिला असून सध्या हा दर 2.41% आहे
दैनंदिन पॉझिटीव्हिटी दर सध्या 2.72% इतका असून गेले अकरा दिवस तो 3% पेक्षा कमी राहिला आहे.
कोविड संसर्ग तपासणीच्या चाचण्या करण्याच्या क्षमतेत लक्षणीय वाढ - आतापर्यंत एकूण 47 कोटी 65 लाख चाचण्या करण्यात आल्या
माहिती आणि प्रसारण मंत्रालय
गोव्यात 20 ते 28 नोव्हेंबर 2021 दरम्यान 52 व्या इफ्फीचे आयोजन
52 व्या इफ्फीसाठी प्रकाश जावडेकर यांनी जारी केले पोस्टर
माहिती व प्रसारण मंत्री प्रकाश जावडेकर यांनी आज भारतीय आंतरराष्ट्रीय चित्रपट महोत्सवाच्या  52 व्या आवृत्तीचे नियम व पोस्टर जारी केले. 20 ते 28 नोव्हेंबर 2021 या काळात हा महोत्सव गोव्यात होणार आहे.
भारतीय आंतरराष्ट्रीय चित्रपट महोत्सव  हा आशियातील सर्वात जुना आणि भारतातील सर्वात मोठा आंतरराष्ट्रीय चित्रपट महोत्सव म्हणून गणला जातो. जानेवारी 2021 मधील 51 व्या आवृत्तीचे यश लक्षात घेता इफ्फीची 52 वी आवृत्ती संमिश्र स्वरुपात आयोजित केली जाईल. गोवा राज्य सरकार आणि भारतीय चित्रपट उद्योग यांच्या सहकार्याने भारत सरकारच्या माहिती व प्रसारण मंत्रालयाचे चित्रपट महोत्सव संचालनालय  या महोत्सवाचे आयोजन करीत आहे.
इंटरनॅशनल फेडरेशन ऑफ फिल्म प्रोड्यूसर असोसिएशन  द्वारे इफ्फीला मान्यता आहे. दरवर्षी या महोत्सवात चित्रपट सृष्टीतील दर्जेदार कलाकृतींची निवड होते आणि भारत आणि जगातील सर्वोत्कृष्ट चित्रपट प्रदर्शित केले जातात.
भारतीय आंतरराष्ट्रीय चित्रपट महोत्सवाच्या 52 व्या आवृत्तीच्या स्पर्धात्मक विभागात सहभागी होण्यासाठी 31 ऑगस्ट 2021 पर्यंत नोंदणी करता येईल.
भारतीय चित्रपट सृष्टीतील दिग्गज कलाकार सत्यजित रे यांच्या जन्मशताब्दीनिमित्त या वेळी इफ्फीमध्ये भारत सरकारच्या माहिती व प्रसारण मंत्रालयाचे चित्रपट महोत्सव संचालनालय विशेष कार्य आढाव्याच्या माध्यमातून श्रद्धांजली अर्पण करेल. तसेच, त्यांच्या कारकिर्दीचा वारसा जपत, “चित्रपट क्षेत्रातील सर्वोत्कृष्ट कामगिरीसाठी सत्यजित रे जीवन गौरव पुरस्कार” या वर्षापासून प्रत्येक वर्षी इफ्फीमध्ये देण्यात येणार आहे.
विज्ञान आणि तंत्रज्ञान मंत्रालय
स्टार्ट-अप्सचे अस्तित्व टिकवण्यासाठी उद्योगक्षेत्रांनी या कंपन्यानाही समान सहभाग द्यावा- डॉ जितेंद्र सिंह यांचे आवाहन
देशात स्टार्ट अप्स चे अस्तित्व टिकून राहण्याठी उद्योगक्षेत्रात त्यांनाही समान सहभाग मिळायला हवा, असे मत, केंद्रीय विज्ञान आणि तंत्रज्ञान, पृथ्वी विज्ञान, पंतप्रधान कार्यालय, सार्वजनिक तक्रार, पेन्शन, अणुऊर्जा विभागाचे राज्यमंत्री,  यांनी व्यक्त केले.
विज्ञान आणि तंत्रज्ञान मंत्रालयाचे तंत्रज्ञान विकास महामंडळ आणि भारत बायोटेकचे डॉ कृष्णा इल्ला यांच्या मेसर्स सेपिजेन बायोलॉजिक्स प्रायव्हेट लिमिटेड, हैदराबाद यांच्यात आज करार करण्यात आला, त्यावेळी ते बोलत होते. इंट्रानेसल कोविड-19 लस आणि आरटीएस, एस मलेरिया लस विकसित करुन त्याच्या व्यावसायिक वापराविषयी हा करार करण्यात आला. या करारान्वये स्टार्टअप्स च्या शाश्वततेसाठी, दोन्ही भागीदारांकडून प्रत्येकी 200 कोटी रुपये दिले जाणार आहेत.
या उपक्रमामुळे, स्टार्ट अप कंपनीला, उद्योगात समान भागीदारी मिळणे सुनिश्चित झाले आहे, ज्यामुळे, उद्योग क्षेत्रांत स्टार्ट अप्स टिकाव धरू शकतील, असा विश्वास त्यांनी व्यक्त केला.
हा केवळ समान अधिकार किंवा समान जबाबदारीचा करार नाही, तर समान सामाजिक जबाबदारीचा देखील करार आहे. भारताच्या लसधोरणातली ही एक नवी सुरुवात आहे, असे ते पुढे म्हणाले. यामुळे, भारतात संशोधन आणि विकासाला अधिक बळ मिळेल, असा विश्वास त्यांनी व्यक्त केला.
आज, कोविड महामारीच्या केवळ दोन वर्षांनंतरच, भारतीय औषधनिर्माण उद्योग, आपली स्वदेशी लस विकसित करण्यात यशस्वी ठरला आहे. जगात विकसित झालेल्या बहुतेक सर्व कोविड लसिंचे उत्पादन करण्यासाठी तंत्रज्ञान-आत्मसात करण्याची भारताची क्षमता देखील आपण सिद्ध केली आहे, ती देखील अत्यंत किफायतशीर पद्धतीने. त्यामुळेच, ‘जगाचे औषधाचे भांडार’ म्हणून भारत उदयाला येत आहे, असे ते म्हणाले.
मार्च 2021 पर्यंत, भारताने 70 देशांना कोविड लसीच्या 5.84 कोटी मात्रांची निर्यात केली आहे. भारतात कमी किमतीत कुशल मनुष्यबळ आणि एक सुनियोजित उत्पादन व्यवस्था असल्यानेच हे अचाट काम शक्य झाले, असे, डॉ सिंह म्हणाले.
श्रम आणि रोजगार मंत्रालय
व्यावसायिक सुरक्षा आणि आरोग्य यासंदर्भातल्या ‘इंटरनॅशनल व्हिजन झिरो कॉन्फरन्स’चे मुंबईत उद्घाटन
(नवी दिल्ली, 18 फेब्रुवारी 2019
मुंबईत तीन दिवस चालणाऱ्या ‘इंटरनॅशनल व्हिजन झिरो कॉन्फरन्स’ या परिषदेचे, श्रम आणि रोजगार मंत्रालय सचिव हिरालाल समारिया यांनी आज उद्घाटन केले.
कार्यस्थळी सुरक्षा आणि आरोग्य जपण्यासाठी सर्वोत्तम पद्धतींबाबत परिषदेत चर्चा होणार असून राष्ट्रीय आणि आंतरराष्ट्रीय तज्ज्ञ यात सहभागी झाले आहेत.
कारखाना सल्लागार आणि श्रम संस्था महासंचालनालय, श्रम आणि रोजगार मंत्रालय, जर्मन सोशल ॲक्सिडंट इन्शुरन्स, जर्मनी यांनी आयआयटी मुंबई आणि आंतरराष्ट्रीय सामाजिक सुरक्षा संस्था उत्पादन, बांधकाम आणि खाणकाम यांच्या सहकार्याने ही परिषद आयोजित केली आहेत.
मेक इन इंडिया उपक्रमांतर्गत भारतात निर्माण करण्यात आलेल्या वैयक्तिक सुरक्षा साधनांचे प्रदर्शनही परिषदेच्या पार्श्वभूमीवर आयोजित करण्यात आले आहे. भारतातील आघाडीचे 100 उत्पादक या प्रदर्शनात सहभागी झाले आहेत.
N.Sapre/S.Kakade/P.Kor
पंतप्रधान कार्यालय
पंतप्रधानांनी माजी पंतप्रधान मोरारजीभाई देसाई यांना श्रद्धांजली वाहिली
पंतप्रधान नरेंद्र मोदी यांनी माजी पंतप्रधान मोरारजीभाई देसाई यांना श्रद्धांजली वाहिली आहे.
एका ट्विटमध्ये पंतप्रधान म्हणाले;
' आपले माजी पंतप्रधान मोरारजीभाई देसाई यांना मी श्रद्धांजली अर्पण करतो. राष्ट्र उभारणीत त्यांनी दिलेल्या अतुलनीय योगदानाबद्दल त्यांचा सर्वत्र आदर केला जातो. भारताला अधिक समृद्ध करण्यासाठी त्यांनी अव्याहत प्रयत्न केले. सार्वजनिक जीवनात त्यांनी नेहमीच सचोटीवर भर दिला.''
पंतप्रधान कार्यालय
फ्रान्स, युएई आणि बहरीन दौऱ्यावर रवाना होण्यापूर्वी पंतप्रधानांनी दिलेले निवेदन
नवी दिल्ली, 22 ऑगस्ट 2019
मी 22 ते 26 ऑगस्ट 2019 दरम्यान फ्रान्स, युएई आणि बहरीनचा दौरा करणार आहे.
माझा फ्रान्स दौरा मजबूत धोरणात्मक भागीदारीचे प्रतिबिंब आहे ज्याला दोन्ही देश खुप महत्व देतात. 22 आणि 23 ऑगस्ट रोजी फ्रान्समधे माझ्या द्विपक्षीय बैठका आहेत, यामधे अध्यक्ष मॅक्रॉन यांच्याबरोबर शिखर परिषद स्तरावरील चर्चा आणि पंतप्रधान फिलीप यांच्याबरोबर बैठकीचा समावेश आहे. मी भारतीय समुदायाशीही संवाद साधणार असून, 1950 आणि 1960 मध्ये फ्रान्स इथे एअर इंडियाच्या दोन विमान अपघातात मृत्यूमुखी पडलेल्या भारतीयांच्या स्मृतिप्रित्यर्थ एक स्मारक समर्पित करणार आहे.
25 आणि 26 ऑगस्ट रोजी मी जी-7 शिखर परिषदेच्या बैठकीत सहभागी होणार आहे. अध्यक्ष मॅक्रॉन यांच्या निमंत्रणावरुन पर्यावरण, हवामान, महासागर आणि डिजिटल परिवर्तनावरील सत्रांमधे बियारिट्ज भागीदार म्हणून सहभागी होणार आहे.
भारत आणि फ्रान्स दरम्यान उत्तम द्विपक्षीय संबंध असून, उभय देशांसाठी तसेच जगासाठी शांतता आणि समृद्धी वृद्धिंगत करण्याची आमची सामायिक दूरदृष्टी यामागे आहे. आमची मजबूत, धोरणात्मक आणि आर्थिक भागीदारी, दहशतवाद, हवामान बदल यासारख्या जागतिक समस्यांवरील सामायिक दृष्टीकोनानी प्रेरीत आहे. मला विश्वास आहे की, या दौऱ्यामुळे परस्पर समृद्धी, शांतता आणि प्रगतीसाठी फ्रान्स बरोबरच्या आपल्या दीर्घकालीन आणि महत्वपूर्ण मैत्रीला अधिक प्रोत्साहन मिळेल.
23 आणि 24 ऑगस्ट रोजी मी संयुक्त अरब अमिरातीचा दौरा करणार आहे. अबुधाबीचे राजपुत्र शेख मोहम्मद बिन झाएद अल नाहयान यांच्याबरोबर चर्चेसाठी मी उत्सुक आहे. यावेळी द्विपक्षीय संबंध तसेच प्रादेशिक आणि आंतरराष्ट्रीय दृष्ट्या परस्पर हिताच्या मुद्यांवर चर्चा होईल.
महात्मा गांधी यांच्या 150 व्या जयंतीच्या स्मृतिप्रित्यर्थ मी अबुधाबीच्या राजपुत्रासह संयुक्तपणे एका टपाल तिकीटाचे प्रकाशन करण्यासही उत्सुक आहे. या दौऱ्यात युएई सरकारचा ‘ऑर्डर ऑफ झाएद’ हा सर्वोच्च नागरीक सन्मान स्वीकारणे ही माझ्यासाठी अभिमानाची बाब असेल. परदेशात रोकड विरहित व्यवहारांचे जाळे विस्तारण्यासाठी मी रुपेकार्ड देखील अधिकृतरित्या जारी करणार आहे.
भारत आणि युएई दरम्यान निरंतर उच्चस्तरीय संवादांमुळे आपले संबंध अधिक मजबूत झाले आहेत. युएई हा आपला तिसरा सर्वात मोठा व्यापार भागीदार आणि भारतासाठी चौथा सर्वात मोठा खनिज तेलाचा निर्यातदार आहे. या संबंधांमधे झालेली दर्जात्मक वाढ ही आपल्या परकीय धोरणाच्या यशाचा एक भाग आहे. या दौऱ्यामुळे युएईबरोबरचे आपले बहुआयामी द्विपक्षीय संबंध अधिक मजबूत होतील.
24 आणि 25 ऑगस्ट रोजी मी बहरीनचा दौरा करणार आहे. भारतीय पंतप्रधानांचा हा पहिलाच बहरीन दौरा असणार आहे. बहरीनचे पंतप्रधान राजपुत्र शेख खलिफा बिन सलमान अल खलिफा यांच्याबरोबर द्विपक्षीय संबंधांना प्रोत्साहन देण्यासाठी तसेच परस्पर हिताच्या प्रादेशिक आणि आंतरराष्ट्रीय मुद्यांवर मत जाणून घेण्यासाठी, चर्चा करण्यासाठी मी उत्सुक आहे. बहरीनचे राजे शेख हमाद बिन ईसा अल खलिफा आणि अन्य नेत्यांनाही मी भेटणार आहे.
भारतीय समुदायाशी देखील संवाद साधण्याची संधी मी साधणार आहे. जन्माष्टमीच्या पवित्र उत्सवाच्या पार्श्वभूमीवर आखातातील सर्वात जुन्या श्रीनाथजी मंदिराच्या पुनर्विकासाच्या औपचारिक शुभारंभाला उपस्थित राहण्याचे भाग्य मला लाभणार आहे. मला विश्वास आहे की या दौऱ्यामुळे सर्वच क्षेत्रात आपले संबंध अधिक दृढ होतील.
M.Chopade/S.Kane/D.Rane
(Visitor Counter : 110
पर्यावरण, वन एवं जलवायु परिवर्तन मंत्रालय
परदेशी प्रजातींच्या आक्रमणामुळे होणारे जैवविविधतेचे नुकसान रोखणे
नवी दिल्ली, 24 मार्च 2022
आक्रमक परदेशी प्रजातींच्या डेटाबेसची माहिती केंद्र सरकार नियमितपणे अद्ययावत करते. भारतीय प्राणीविज्ञान सर्वेक्षण  कडून मिळालेल्या माहितीनुसार, प्रजातींच्या समुदायातील एकूण 154 प्रजाती ज्यात जमिनीवरील आणि गोड्या पाण्यातील 56 प्रजाती आणि सागरी परिसंस्थेच्या 98 प्रजाती विदेशी/आक्रमक प्रजाती म्हणून नोंद करण्यात आली आहे.
आक्रमक प्रजातींचे पुनरुत्पादन आणि प्रसार रोखण्यासाठी सरकारच्या कृती आराखड्यात विमानतळ आणि बंदरावर विलगीकरण सुविधेला बळकटी, नीरीम  जलाच्या विल्हेवाटीसाठी आयएमओ  नियमांचे काटेकोर पालन; विदेशी प्रजातींवरील प्रभावाचे मूल्यांकन यांचा समावेश आहे. तसेच यामध्ये व्यावसायिक उपक्रमासाठी विदेशी प्रजातींचे नियमन, वाढीचा दर, पुनरुत्पादन यश, विखुरण्याची क्षमता आणि बदलत्या हवामानादरम्यान विदेशी प्रजातींची सहनशीलता, विदेशी/आक्रमक प्रजातींवरील स्थिती सर्वेक्षणाचे मूल्यांकन अंतर्भूत आहे. आक्रमक परदेशी प्रजातींच्या संवर्धनासाठी कुठलाही परवाना जारी केला जात नाही आणि या मंत्रालयामध्ये अशी कोणतीही माहिती एकत्रित केलेली नाही.
पर्यावरण, वन आणि हवामान बदल मंत्रालयाचे राज्यमंत्री अश्विनी कुमार चौबे यांनी आज राज्यसभेत ही माहिती दिली.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148